Beruffspompjeeën

D**'Beruffspompjeeën** (Ofkierzung: BF, fir *Berufsfeuerwehr* ), offiziell “Service d'incendie et d'ambulances”, war bis den 30. Juni 2018 e Pompjeescorps, deen nëmmen aus haaptberuffleche Pompjeeë bestanen huet an dee vun der Stad Lëtzebuerg organiséiert gouf. Et war - nieft de Pompjeeë vum Fluchhafen - den eenzege Corps vu Beruffspompjeeën zu Lëtzebuerg.

Zënter dem 1. Juli 2018 sinn d'Beruffspompjeeën mat den anere Rettungsdéngschter am CGDIS regroupéiert.

.

## Presentatioun vun de Stater Beruffspompjeeën
### Organisatioun
D'Beruffspompjeeë goufen 1922 gegrënnt an de Corps bestoung deemools aus 9 Leit. Enn 2017 (31.12.) waren et 183 Leit. Vun deene waren 23 Leit an enger Féierungspositioun, 157 ware Pompjeeën a 6 Persounen haten eng administrativ Aufgab.

### Kommandate vun de Beruffspompjeeën

## Missiounen
D'Aufgab vun de Beruffspompjeeë war fir bei Feier an Accidenter, bei Gefor fir Mënsch an Natur asw. z'intervenéieren. Am Joer 2017 hate si 17.809 Asätz, wouvu et 468 (2,63&nbsp;%) Feierasätz, 1.452 (8,15&nbsp;%) Rettungsasätz a 15.889 (89,22&nbsp;%) Asätz mat enger Ambulanz waren.

### Plaze vun de Feier- a Rettungsasätz (2017)

### Plaze vun den Ambulanzenasätz (2017)

## Geschicht
### Groussasätz zanter 1921 ''(Lëscht net komplett)''
* 1921: Lagerbrand am Speditiounsgeschäft „Debicke“, Groussbrand an der „Columeta“ um Fëschmaart, Brand an der Buchbënnerei „Kommer“ an der Fleeschiergaass, Brand an der Zementfabréck zu Dummeldeng.
* 3. Juli 1922: Deen éischten dokumentéierten Asaz vun de Beruffspompjeeën aus der Stad Lëtzebuerg besteet aus engem Asaz vun 2 Stonne mat 7 Mann beim Brand vun engem Haus am Leidelenger Wee zu Zéisseng.
* 29. Januar 1929: Groussbrand am Haus „Kraus-König“ an der Arsenalstrooss.
* 3. Dezember 1934: Groussbrand an der Schräinerei „Bintner“ zu Koplescht.
*23. Abrëll 1941: Groussbrand am *[[Hôtel des Terres Rouges|Terres-Rouges-Gebai]]* an der Stad; d'Pompjeeë vun Tréier hu missen hëllefe komme fir d'Feier ze läschen.
*10. September 1944: Groussbrand an der Mälzerei „Malterie de Luxembourg S.A.“ a Clausen.
*12. August 1950: Groussbrand an der „Manufacture de produits de cirage Scarabée“ am Rollengergronn.
*5. Oktober 1972: Groussbrand bei der „Monsanto“ zu Iechternach.
* 30. Mee 1976: Explosioun am Béinchen am Pafendall
* 15. August 1980: Brand am Hotel Kons op der Stater Gare
* 29. September 1982: Fligeraccident am Bireler Gronn
* 5. Abrëll 1985: Groussbrand an der Kathedral
* 3. Mee 1986: Feier am Golf-Club um Findel
* 4. Januar 1991: Explosioun am Lycée technique du Centre
* 14. Mäerz 1991: Groussbrand an der Kierch am Rollengergronn
*23. Juni 1991: Groussbrand beim Uebst- a Geméishändler „Cafruta“
*8. November 1992: Groussbrand am Elektro-Buttek „Kaurisch“ an der Aler Avenue
*23. Juli 1993: Groussbrand an de Garagë vun de Stater Bussen
* 7. Abrëll 1997: schwéiert Zuchaccident zu Hollerech
* 6. November 2002: Fligeraccident bei Rued-Sir
*19. Juli 2015: Groussbrand am „Cat-Club“ zu Hollerech

## Kasär

Vun 1930 bis 2021 war d'Kasär vun de Stater Beruffspompjeeën op der Areler Strooss, just nieft dem Stade Josy Barthel an der Stad Lëtzebuerg.

Den 12. September 2021 sinn d'Beruffspompjeeën an engem Cortège an den neie Centre national d'incendie et de secours zu Gaasperech geplënnert.

## Material an Ekipement
Enn 2017 haten d'Beruffspompjeeë follgend Gefierer:

### 11 Pompjeesgefierer
* 4 HLF2 (Pompel-Tankwon mat Rettungsekipementer)
* 2 ULF (Pompel-Tankwon mat enger a Pudder-Läschariichtung vu 750&nbsp;kg a mat CO<sub>2</sub>)
* 1 TLFW (Pompel-Tankwon fir Allrad-Undriff)
* 2 DLK2 (Dréileeder vun 23 Meter mat Kuerf)
* 1 DLK3 (Dréileeder vun 30 Meter mat Kuerf)
* 1 RW2 (Gefier fir schwéier Rettungsasätz)

### 16 Speziell Gefierer
* 1 FWK2 (70-Tonnen Kran)
* 1 ELW2 (mobil Kommandozentral)
* 3 WLFA (Chassis-Kabinn, Container-Transportgefier)
* 1 AB-Gefahrgut (mobille Container fir cheemesch Interventiounen)
* 1 AB-Rüst (mobille Container fir schwéier Rettungsasätz)
* 1 AB-Schlauch (mobille Container mat 3000 Meter Schlauch mat engem Duerchmiesser vuin 110&nbsp;mm)
* 1 AB-Umwelt (mobille Container fir Asaz bei Ëmweltschied duerch Kuelewaasserstoffer)
* 1 AB-Atemschutz (mobille Container fir Ootmungs Ënnerstëtzung)
* 1 AB-GSE (mobille Container fir d'Gestioun vun aussergewéinleche Situatiounen) 
* 1 AB-MGV (mobille Container fir d'Belëftung)
* 1 AB-Rüstholz (mobille Container mat hëlze Stäipen) 
* 1 AB-Schaum (mobille Container fir de Stockage an d'Verdeele vun 9.000 Liter Schaum) 
* 1 AB-Wasser (mobille Container fir de Stockage an d'Verdeele vun 9.000 Liter Waasser fir d'Stroossen ze botzen) 
* 1 AB-Pulver (mobille Container mat enger Pudder-Läsch Ariichtung vu 750&nbsp;kg)

### 13 Ambulanzen
* 12 RTW Ambulanzen
* 1 IRTW Infektiouns-Ambulanz (Unité infectieuse vun der Administration des services de secours)

### 21 Transportgefierer
* 3 KDOW (Kommandoween)
* 2 ELW1 (Kommandoween)
* 7 DIW (Déngschtween)
* 5 MTW (Minibussen)
* 3 MZF (Camionnetten)
* 1 GW (Fourgonnette)

### Ekipement
*

## Biller
E puer Gefierer vun de Beruffspompjeeën

Luxembourg, Service Incendie VDL, BF2301.jpg
Luxembourg, Service Incendie VDL, BF2401.jpg
Luxembourg, Service Incendie VDL, BF2601.jpg
Luxembourg, Service Incendie VDL, BF3301.jpg
Luxembourg, Service Incendie VDL, T2503.jpg

## Kuckt och
*Pompjeeën

## Um Spaweck

* Erny Kirsch, Welche Zukunft für die Berufsfeuerwehr der Stadt Luxemburg?, an ons stad Nr. 90, 2009, S. 4-8
* Offiziell Websäit vun de Beruffspompjeeë Gemeng Lëtzebuerg
* Service d'incendie et d'ambulances: présentation du rapport d'activités 2017 op vdl.lu, der Internetsäit vun der Stad Lëtzebuerg, gekuckt de 5. August 2018